Source: http://www.graiul.ro/2016/04/30/vicecampioana-e-in-sferturi/
Timestamp: 2020-02-18 17:53:33+00:00

Document:
Vicecampioana e în sferturi! - Graiul Maramuresului <% if ( total_view > 0 ) { %> <%= total_view > 1 ? "total views" : "total view" %>, <% if ( today_view > 0 ) { %> <%= today_view > 1 ? "views today" : "view today" %> no views today	No views yet
Vicecampioana e în sferturi!
Feminin. Cupa României. Optimi de finală: • CSM Ploieşti – HCM Baia Mare 27-29 (15-18)
HCM Baia Mare a învins cu 29-27 echipa CSM Ploieşti în deplasare în optimile Cupei României, în urma unui joc în care handbalistele lui Aurelian Roşca au avut avantaj de maximum nouă goluri. Ionica Munteanu, în zi foarte inspirată, şi Lois Abbingh, cu poftă de gol (a fost golghetera partidei cu opt goluri), au fost doar două dintre atuurile pe care a mizat HCM pentru calificarea în sferturile Cupei României.
Băimărencele încep în forţă partida şi, după patru minute de joc, este 0-4. Primul gol al gazdelor este înscris în minutul 4, pentru 1-4. Handbalistele lui Hrupec se agaţă de adversar şi se apropie la un singur gol în mai multe rînduri (4-5, min. 8; 7-8, min. 13; 8-9, min. 14), fără să reuşească vreodată egalarea. Băimărencele refac, la mijlocul primului act, cea mai mare diferenţă: 8-12. Ploieştencele speculează din nou clipele de relaxare ale vicecampioanelor şi se apropie încă o dată: 12-13, cu 10 minute înainte de pauză. Scor la care Hrupec solicită time out, iar în minutul 23 CSM-ul egalează la 13. Răspunsul băimărencelor este cît se poate de clar şi de prompt: patru goluri consecutive şi este 13-17 în minutul 27. Prima repriză se termină cu scorul de 15-18. Şi începutul actului secund, ca şi debutul meciului, aparţine HCM-ului, gazdele reuşind doar două goluri în primele 10 minute, în timp ce băimărencele punctează de cinci ori. Astfel, în minutul 40 este 17-23. Time out solicitat de Aurelian Roşca şi Do Nascimento ia misiunea finalizării pe cont propriu în următoarele şase minute, înscriind de trei ori consecutiv şi stabilind cel mai mare avantaj pentru HCM: 17-26. Vicecampioanele se relaxează prematur şi gazdele nu iartă, recuperînd din handicap: de la 20-28 (scor înregistrat în minutul 50), ploieştencele punctează de şase ori la rînd, astfel încît – cu trei minute înainte de fluierul final – băimărencelor le mai rămîn doar două goluri avans (26-28). Marin înscrie pentru 26-29 în minutul 59 şi consfinţeşte victoria pentru HCM, scorul final al partidei fiind stabilit de Tivadar: 27-29. HCM se califică astfel în sferturile Cupei României, urmînd să-şi afle adversarul în 4 mai, atunci cînd va avea loc tragerea la sorţi la sediul FRH. • Au arbitrat: Georgian Băducu şi Răzvan Voicu (Buzău). Observator FRH: Radu Chirvase (Bucureşti). • Aruncări de la 7 m: 6-6 (transformate 5-5; au ratat Dmitrovic, respectiv Vizitiu). Minute de eliminare: 2-12.
• CSM Ploieşti: Şerban (6 intervenţii), Tatalovic (1), Ifrim – Dmitrovic 7, Tivadar 6 (4 din 7 m), Farcău 4, Shutska 2, Sheiko 2, Balaban 2, Tudor 2, Chiricuţă 1 (1), Florea 1, Vasilescu, Caraşol, Mitrescu. Antrenori: Neven Hrupec – principal şi Daniel Gheorghe – secund.
• HCM Baia Mare: Munteanu (17 intervenţii, a apărat o aruncare de la 7 m), Dumanska – Abbingh 8 (5 din 7 m), Ardean Elisei 5, Do Nascimento 5, Tătar 4, Marin 3, Vizitiu 2, Szucs 1, Pineau 1, Geiger. Antrenor: Aurelian Roşca. Director tehnic: Ioan Băban.
Rezultatele optimilor de finală: CSM Unirea Slobozia – CS Măgura Cisnădie 32-22; CSM Bistriţa – CS Rapid USL Metrou Bucureşti 28-34; CSM Ploieşti – HCM Baia Mare 27-29; CSU Danubius Galaţi – HCM Roman 16-33; SCM Craiova – U Alexandrion Cluj-Napoca 35-25; HC Dunărea Brăila – HCM Râmnicu Vâlcea 28-25; HC Alba Sebeş – HC Zalău 35-36; ASC Corona 2010 Braşov – CSM Bucureşti 29-33.
18 februarie 2020, 19:53

References: CSM 
 CSM 
 CSM 
 CSM 
 CSM 
 CSM 
 CSM